# Roser Vernet Anguera

Roser Vernet Anguera (el Masroig, 1955) és una filòloga i activista cultural i social catalana.
S'inicia en l'activisme en les reunions de joves del Priorat i les terres de l'Ebre al voltant de la lluita antinuclear els darrers anys del franquisme. Després s'integra al Front Nacional de Catalunya i de 1977 a 1984 ha d'exiliar-se a París, Bèlgica i la Catalunya Nord.
Al llarg dels anys ha participat en diferents entitats i plataformes de defensa del territori, especialment en la Plataforma en Defensa del Priorat. Des del 2008 és coordinadora de l'Associació Prioritat, entitat que aglutina el teixit sociocultural i econòmic del Priorat al voltant dels valors del paisatge cultural agrari i impulsa la candidatura del Priorat a Patrimoni Mundial de la Unesco. El 2012 va formar part de la candidatura de la CUP a les eleccions al Parlament de Catalunya per Tarragona, ocupant el cinquè lloc de la llista electoral.
Com a escriptora ha estat membre del col·lectiu Ofèlia Dracs membre de la junta de l'Associació d'Escriptors en Llengua Catalana.
Actualment és presidenta de l'associació «Centre Quim Soler, la literatura i el vi», que té la seu al Molar, que organitza activitat que vinculen la literatura amb el territori, com el projecte «Priorat en Persona», que convida quatres autors o autores, que són rebuts per quatre persones de la comarca que els mostren la realitat del Priorat. També difon l'obra de l'escriptor Quim Soler, que fou el seu company, mort el 1993.
El 2018 rep la Creu de Sant Jordi «per la seva tasca com a directora del centre Quim Soler al Molar, a la comarca del Priorat, des d'on treballa per preservar l'obra i la memòria del reconegut escriptor. Alhora, hi desenvolupa projectes culturals que relacionen els mons de la literatura i del vi en un sentit ampli i amb la voluntat de vertebrar, singularment, el patrimoni cultural del territori.»

## Obres
### Assaig

* Lo mig del món (2023). Barcelona: Club Editor.

## Referències

* ↑ Garcia, Xavier. ««Carrascleta» del Priorat». Vilaweb - El Punt, 29-08-2008. [Consulta: 20 novembre 2021].
* ↑ «Roser Vernet | Patrimoni Cultural. Generalitat de Catalunya». [Consulta: 20 novembre 2021].
* ↑ «Roser Vernet: ’La candidatura del paisatge del Priorat a patrimoni mundial de la UNESCO depassa la comarca, és un projecte de país’». Vilaweb, 09-02-2019. [Consulta: 20 novembre 2021].
* ↑ «La CUP-Alternativa d'Esquerres vol ser “la veu del poble” al Parlament». Candidatura d'Unitat Popular CUP, 29-10-2012. [Consulta: 20 novembre 2021].
* ↑ Camps, Magí «Ofèlia Dracs ya tiene 40 años» (pdf) (en castellà). La Vanguardia, 14-09-2019, pàg. 38 [Consulta: 20 novembre 2021].
* ↑ «ROSER VERNET, coordinadora de Prioritat | Montsant Natura». Montsant Natura. [Consulta: 20 novembre 2021].
* ↑ «Centre Quim Soler, La Literatura i El Vi». Ajuntament del Molar. [Consulta: 20 novembre 2021].
* ↑ Puigtobella, Bernat. «Roser Vernet: “Al Priorat, el vi no pot ser l’única prioritat”». Núvol, 05-10-2013. [Consulta: 20 novembre 2021].
* ↑ «Joaquim Solé i Ferret 1940-1993» (en associació d'escriptors en llengua catalana). [Consulta: 20 novembre 2021].
* ↑ «El Govern distingeix amb la Creu de Sant Jordi 31 personalitats i 24 entitats». Generalitat de Catalunya. Arxivat de l'original el 2018-10-06. [Consulta: 20 novembre 2021].